Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 3329

(1) Fogyasztásra csekélyebb értékűként alkalmas a hús az elváltozott részek kivételével a következő esetekben: — huszonnégy órai állás után végzett megszemlélés, valamint főző (sütő) próba alkalmával észlelhető kisfokú idegen szín-, szag- vagy ízelváltozás, különösen, ha ez = ivari vagy vizelet eredetű, továbbá = takarmánytól (táp, premix), = gyógyszertől vagy fertőtlenítőszertől, = sárgaságtól, = avasságtól, = kezdődő fülledéstől ered, — huszonnégy órai állás után megállapítható mérsékelt vizenyősség, — fizikai (traumás, égési, fagyási stb.) behatásra támadt, testszerte jelentkező mérsékelt fokú és terjedelmű szövetsérülés, a nagyfokban elváltozott részek eltávolítása után, — mérsékelt terjedelmű mészlerakódás, — kisfokú hiányos elvérzettség, — kisfokú lesoványodás, ha az állat tápláltsági állapota a fajtájának, korának, ivarának és hasznosítási irányának elvárható mértékétől tetemesen nem tér el.

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes